Inoren Ero Ni - Langile baten galderak liburu baten aurrean
Channel: demonocrazy
Date: 29/03/2012

Txinaurriak bildumarako Inoren Ero Ni taldeak egindako Mikel Laboaren bertsioa.

Letra:  

Zazpi Atedun Tebas hura, nork eraiki zuen?
Liburuetan Errege izenik baizik ez da ageri.
Erregeek garraiatu ote zituzten harritzat haundiok?
Eta hainbatetan porrokatua izan zen Babilonia,
nork jaso zuen beste hainbestetan?

Alegiazko Atlantidan
berebat, itsasoak irentsi zuen gauean, biztanleak ito zorian
oihuka ari zitzaizkien beren esklaboei laguntza eske.

Alejandro gazteak India irabazi zuen.
Berak bakarrik ote?

Zesarrek galoak menderatu.
Ez ote zuen berarekin sukaldari bat bederen?

Garaitza bat orrialde bakoitzean.
Nortzuk atondu zituzten garaitza banketeak?
Hamar urtez behin gizon haundi bat.
Nork ordaintzen zituen haren gastuak?

Zenbat historia, hainbat galdera. Hainbat historia, zenbat galdera.
Historiak bezainbat galdera.

Zenbat historia! Zenbat galdera!